**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2018. április 23-án 18:00 órai kezdettel** a Polgármesteri Hivatal tárgyalójában megtartott **rendes nyílt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Földvári-Nagy László Bizottsági elnök

Szigeti Antal Bizottsági tag

Fillinger Zsófia Bizottsági tag

Láng Richárd Bizottsági tag

Király Péter Bizottsági tag

Móczár Gábor Alpolgármester

Halász Terézia Képviselő

Dr. Vida Rolland Képviselő

Hoós Péter Műszaki ügyintéző

Vetési Vincéné Pénzügyi vezető

Földvári-Nagy László levezető bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot.

Deltai Károly Polgármester: A múltkor említett úttervezési megbízás kiadása nyilván Pénzügyi Bizottság is érintett. A napirendbe felvenném. Egyebek között, pedig szeretném felvenni a Napsugár utca tervezési megbízásának kiadását.

Telki Község Képviselő-testületének Pénzügyi Bizottsága 5 igen szavazattal egyhangúlag -5 fő bizottsági tag volt jelen a szavazáskor- határozathozatal mellőzésével az alábbi napirendet fogadja el.

**Javasolt napirendek**

1./ Vételi ajánlat a Telki 1373 hrsz ingatlan megvásárlására

**Előadó:** Polgármester

2./ Egyesületek, alapítványok, társadalmi szervezetek 2018. évi támogatása

**Előadó:** Polgármester

3./ A víziközművek üzemeltetéséről szóló 2017.évre vonatkozó beszámoló megtárgyalása

**Előadó:** Polgármester

4./ Telki 792/2 hrsz-ú ingatlantulajdonos kérelme

**Előadó:** Polgármester

Egyebek

**Napirendek tárgyalása:**

**1./ Vételi ajánlat a Telki 1373 hrsz ingatlan megvásárlására**

**Előadó:** Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök: Miért kell ehhez hozzájárulnunk egyáltalán?

Deltai Károly Polgármester: A legutóbbi testületi ülésen beszéltünk róla, hogy esetleg az árakat felülvizsgáljuk. Igaz, hogy nem erre vonatkozó telekre gondoltunk, hanem a Völgyrét telkére, de ez az egy telek ez visszakerült.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**38/2018. (IV.23.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Az önkormányzat tulajdonában levő***

***Telki, Sármány utca 1373 hrsz.-ú ingatlan értékesítéséről***

*Telki község önkormányzat tulajdonát képezi a Telki, Sármány utca 1373 hrsz-ú 1950 m2 területű ingatlan.*

***1.*** *Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.*

*A Képviselő-testület a 27/2014. (III.18.) Öh. számú határozatával jóváhagyta az önkormányzat tulajdonában lévő forgalomképes ingatlanok értékesítésre történő kijelöléséről, eladási árukról.*

*Az ingatlanok értékesítésére vonatkozó felhívás az önkormányzat honlapján folyamatosan olvasható (a széleskörű nyilvánosság biztosított).*

***2.*** *A Képviselő-testület a Telki, Sármány utca 1373 hrsz.-ú 1950 m2 területű ingatlant értékesítésre kijelölte, eladási árát bruttó 25.500.000.-Ft összegben határozta meg.*

***3.*** *A Képviselő-testület megtárgyalta a Roadlong Útépítési és Mérnöki Szolgáltató Kft. vételi ajánlatát.*

*A képviselő-testület felhatalmazza a polgármester, hogy a 24/2017.(III.18.) Ör. határozatban meghatározott áron kösse meg az adásvételi szerződést.*

***Felelős:*** *Polgármester*

***Határidő:*** *2018. május 31.*

**2./ Egyesületek, alapítványok, társadalmi szervezetek 2018. évi támogatása**

**Előadó:** Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök: Ezeket a kérelmeket a testület már sok év támogatja. Sok éve ismétlődő dolog.

Szigeti Antal bizottsági tag: Vannak eltérések a tavalyihoz képest. Én a magam részéről mindegyiknél a tavalyinál maradnék, de ettől el lehet térni. Ha indok van rá. Mert van, aki többet kért, sőt majdnem mindenki többet kér.

Fillinger Zsófia: A Telki Óvoda Iskola Alapítvány ők tavaly ők azért kaptak ilyen sokat, mert ezen keresztül támogattuk az iskolát. A Telki SE-nél olvastam a beadványukat és erőteljesen arra hivatkoznak, hogy versenyeztetés van és a nevezési díjra. A gyermekem RG-re jár. Tőlük kőkeményen beszedik ezeket a díjakat. Nem tudom hogy ez a nagyarányú növekedés mire van, az új Sportcsarnok eszközfelszerelés.

dr. Lack Mónika jegyző: A TSE-nél azért van a növekmény, mert a nyugdíjasklub gyógytorna költsége is be van építve a költségekbe.

Halász Terézia képviselő: A KOKUKK egyesületnél az egészségklub programjai lettek beépítve 75.000.- Ft összegben. A másik, amit szeretnék megjegyezni, hogy a Cserkészcsapatnál van egy nagyobb növekmény, amit a táboroztatásra kérnek. Javaslom, hogy a Szociális Bizottsághoz nyújtsanak be kérelmet a rászorulok a táboroztatás költségei tekintetében.

Móczár Gábor alpolgármester: A belső ellenőr vizsgálat az elszámolásokat, kérdezem, hogy ez minden esetben rendben van-e, illetve állapítottunk-e meg a költségvetésben egy kifejezetten erre elkülönített költséget. Mi az a keret, amivel gazdálkodhatunk? Van-e erre annyi keret, hogy a teljes összeget, amit kérnek finanszírozzuk. Én bázis szemléletet adnák, az egyetlen a TSE, aminél ugrás van.

dr. Lack Mónika jegyző: A támogatások soron ez a nagyságrend biztosított.

Halász Terézia képviselő: Ez könyveléstechnikai okok miatt van.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**39/2018. (IV.23) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Egyesületek, alapítványok, társadalmi szervezetek***

***2018. évi támogatásáról***

*Telki község Képviselő-testülete pályázatot írt ki a helyben működő egyesületeket, alapítványokat, társadalmi szervezeteket 2018. évi támogatására.*

*A pályázati felhívásra 7 szervezet jelentkezett.*

*A Képviselő-testület megállapítja, hogy a pályázatok megfelelnek a pályázati felhívásban megfogalmazott kritériumoknak.*

*A Képviselő-testület a helyben működő egyesületek, alapítványok, társadalmi szervezetek 2018. évi támogatásának összegét, célját a következők szerint határozza meg.*

|  |  |  |
| --- | --- | --- |
| ***Szervezet*** | ***Javaslat***  ***Támogatás összege***  ***(eFt)*** | ***Támogatás célja*** |
| *Telki SE* | *800* | *országos szakszövetségi és nevezési díjainak és sporteszközeinek támogatása, helyi rendezvények és versenyek támogatása* |
| *KOKUKK**Egyesület* | *175* | *2018. évi kulturális, faluszépítő, környezetvédelmi programok, illetve tevékenységek költségei* |
| *Telki Női Kar* | *100* | *2018.évi működési költségekről* |
| *1002. sz. Néri Szent Fülöp*  *Cserkészcsapat* | *200* | *Nyári táborozás költségének támogatása* |
| *Polgárőrség Bűnmegelőzési Egyesület* | *400* | *Telki közbiztonságának megőrzése és a telki polgárok szubjektív biztonságérzetének javítása, gépjármű felújítás, eszközbeszerzés, évzáró rendezvény* |
| *Budajenő-Telki Székely Társulat* | *100* | *működési költségekről* |
| *Óvoda-Iskola Telkiben Alapítvány* | *3.000* | *Az Óvoda és Iskola szakmai színvonalának emelése, a gyermekek és a szakma iránt elhivatottóvoda -és iskolapedagógusok célzott értékelése és megtartásának előmozdítása* |

*A Képviselő-testület felhatalmazza a polgármestert, hogy a támogatási szerződéseket megkösse.*

***Felelős:*** *Polgármester*

***Határidő:*** *2018. április 30.*

**3./ A víziközművek üzemeltetéséről szóló 2017.évre vonatkozó beszámoló megtárgyalása**

**Előadó:** Polgármester

*Az előterjesztés a jegyzőkönyv melléklete.*

Szigeti Antal bizottsági tag: Szerintem el kell fogadni. Ez az ő felelőssége, hogy az üzemeltetés zavartalan legyen.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**40/2018. (IV.23) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

**A víziközművek üzemeltetéséről szóló 2017.évre vonatkozó beszámoló megtárgyalása**

*A Képviselő-testület elfogadja az üzemeltető ÉDV Zrt. 2017. évi üzemeltetésre vonatkozó ívóvíz és szennyvízágazati beszámolóját.*

***Felelős:*** *Polgármester*

***Határidő:*** *azonnal*

**4./ Telki 792/2 hrsz-ú ingatlantulajdonos kérelme**

**Előadó:** Polgármester

*Az előterjesztés a jegyzőkönyv melléklete.*

Földvári-Nagy László:

Deltai Károly polgármester: Az ajándékozás nem kérdés. A csere esetében megfontolandó a vételi ajánlattétel részünkre, valamilyen olyan telek áron, ami nem építési telekár, de mégse a mellette levő külterületi ár, mert ez a telek ez ideális a temető tartalékterület felhasználására és arra, hogy későbbiekben olyan ravatalozott tudjuk elhelyezni a kellően távol van a közúttól. Olyan árat kell kitalálni ami a kettő között van.

Szigeti Antal bizottsági tag: Figyelni kell, hogy ott több ilyen telek van. Ez egy ráutaló ár lehet, ha egyszer így lépünk.

Deltai Károly polgármester: Az a különbség a többivel szemben, hogy ez közvetlen határos a temetővel és ez egy belterületi telek, Másrészt ezen lehet elhelyezni egy ravatalozott. Közvetlen útkapcsolata van. Egy osztatlan közösben benne vagyunk már.

dr. Vida Rolland képviselő: Csere kérdése felmerült?

Szigeti Antal bizottsági tag: Próbáljuk meg, javasoljuk, hogy a polgármester tárgyaljon és hatalmazzuk fel, hogy meddig mehet el. Max 2.000.- Ft/m2.

Deltai Károly polgármester: 5-7.000.- Ft.

Szigeti Antal bizottsági tag: Legyen 5.000.- Ft/m2.

Földvári-Nagy László bizottsági elnök szavazásra teszi fel a határozati javaslatokat:

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**41/2018. (IV.23) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Telki 792/2 hrsz ingatlantulajdonos kérelme***

*Telki község önkormányzat képviselő-testülete úgy határozott, hogy a Telki 792/2 hrsz-ú ingatlantulajdonosoknak a területcserére vonatkozó kérelmét érdemben nem tudja támogatni. Az önkormányzat nem rendelkezik olyan telektulajdonnal, melyet a csere alapján az ingatlantulajdonos részére fel tud ajánlani.*

***Felelős:*** *polgármester*

***Határidő:*** *azonnal*

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**42/2018. (IV.23) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Telki 792/2 hrsz ingatlantulajdonos kérelme***

*Telki község önkormányzat képviselő-testülete úgy határozott, hogy a Telki 792/2 hrsz-ú ingatlantulajdonosok értékesítési szándéka esetén felhatalmazza a polgármestert - a temető területének bővítése céljából - maximum 5.000.- Ft/m2 áron történő vásárlási ajánlat előkészítésére.*

***Felelős:*** *jegyző*

***Határidő:*** *értelem szerint*

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**43/2018. (IV.23) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***A Telki 1105 hrsz ingatlanban lévő tulajdoni hányad térítésmentes átruházásáról***

*A Telki Lejtő u. 3. 1105**hrsz-ú ingatlan (kivett beépítetlen terület) tulajdonosától Lemondó nyilatkozat érkezett az önkormányzathoz Hollós Péter Pál ingatlantulajdonos részéről.*

*A volt Boszorkányvölgy területként ismert területen a telekkiosztások során a maradványterületeket összeadva kialakításra került egy 1105 hrsz-ú 4869 m2 alapterületű ingatlan. A fenti osztatlan közös tulajdonú területnek közel 60 tulajdonosa van. A tulajdonosok ezt az osztatlan közös tulajdont tartoznak rendben tartani, gondoskodni rendezett állapotáról illetve tulajdonrészük után adót fizetni.*

*Tekintettel arra, hogy a tulajdonosok döntő többsége 30-40 m2 közötti területhányaddal rendelkezik önállóan hasznosítani azt nem áll módjukban.*

*Holló Péter Pál résztulajdonos levélben jelezte a hivatal részére, hogy az önkormányzatnak ajándékozná az őt megillető tulajdonrészét.*

*A lemondó nyilatkozat és a TAKARNET rendszerből lekért tulajdoni lap tanúsága alapján Holló Péter Pál, 2754/131463 részben rendelkezik tulajdoni hányaddal az érintett ingatlanban, melyről ajándékozás jogcímen szeretne, térítésmentesen lemondani Telki Község Önkormányzata javára.*

*Az önkormányzat a Telki 1105 hrsz-ú ingatlanban lévő Holló Péter Pál, 2754/131463 tulajdonrészének a Telki Önkormányzat részére történ ajándékozását elfogadja.*

***Felelős:*** *polgármester*

***Határidő:*** *azonnal*

**Egyebek:**

**Napsugár utca tervezésének kérdése**

Deltai Károly polgármester:A múltkori testületi ülés beszéltünk róla, javaslom, hogy adjuk ki a tervezési megbízást. Lehet úgy is dönteni, hogy kérjük be három ajánlatot.

Földvár-Nagy László bizottsági elnök: Javaslom, hogy határozzunk arról, hogy a Napsugár utca tervezését rendelje meg egy 700.000.- Ft.-os tervezési keret erejéig.

Deltai Károly polgármester: Javaslom, hogy kérjünk be három ajánlatot. Versenyeztessük meg.

Szigeti Antal bizottsági tag: Kérjünk be három ajánlatot, ha a többi ajánlat drágább akkor elfogadjuk ezt.

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen az alábbi állásfoglalást hozta:

**Telki Község Képviselő-testülete**

**Pénzügyi Bizottsága**

**44/2018. (IV.23) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Napsugár utca tervezésének kérdése***

*A képviselő-testület úgy határoz, hogy a Telki, Napsugár utca tervezésére felkéri a Polgármesteri Hivatalt, hogy további két ajánlatot kérjen be a már meglévő ajánlat mellé*

*Határidő: azonnal*

*Felelős: Polgármester*

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári Nagy László Fillinger Zsófia

bizottsági elnök hitelesítő